stanford-oval/wikipedia huggingface dataset:
Lääninpoliisijohtaja

Lääninpoliisijohtaja johtaa nimensä mukaisesti läänin poliisitoimintaa.
Lääninpoliisijohtajina toimivat (2005):
Kauko Aaltomaa Etelä-Suomen läänissä
Mikko Paatero Länsi-Suomen läänissä.
Tapani Tiilikainen Itä-Suomen läänissä.
Erkki Haikola Oulun läänissä.
Pentti Saira Lapin läänissä.
Leonid Popov

| Leonid Ivanovitš Popov |
| --- | --- |
 Leonid Popov (vasemmalla) ja Valeri Rjumin neuvostoliittolaisessa postimerkissä.
Henkilötiedot
Syntynyt: 31. elokuuta 1945 (ikä 79)  Oleksandrija, Kirovohradin alue, Ukrainan SNT:ssä, Neuvostoliitto
Ura
Tyyppi:  Avaruuslennolle osallistuja
Aika avaruudessa:  200 vuorokautta 14 tuntia
Valittu avaruuslentäjäksi:  27. huhtikuuta 1970
Eläköityminen:  13. kesäkuuta 1987
Lennot

 :  Sojuz 35
 
:  Sojuz 40
 
 :  Sojuz T-7
 
Leonid Ivanovitš Popov (ven. Леонид Иванович Попов, s. 31. elokuuta 1945 Oleksandrijassa, Kirovohradin alueella, Ukrainan SNT:ssä, Neuvostoliitossa) on entinen neuvostoliittolainen kosmonautti.
Popov oli ilmavoimien lentäjä ja hänet valittiin kosmonauttikoulutukseen 27. huhtikuuta 1970. Hän lensi Sojuz 35-, Sojuz 40- ja Sojuz T-7 -lennoilla ollen avaruudessa 200 vuorokautta ja 14 tuntia. Hän siirtyi eläkkeelle kosmonauttijoukoista 13. kesäkuuta 1987.
Popov on naimisissa ja perheessä on kaksi lasta.
Lånefjorden

| Lånefjorden |
| --- | --- |

Sijainti:  Sogn ja Fjordane,  Norja
Päävuono:  Sognevuono
Merialue:  Atlantin valtameri
Lånefjorden on Sognevuonoon kuuluva sivuvuono Sognin ja Fjordanen läänissä Länsi-Norjassa. Vuono sijoittuu kokonaan Balestrandin kunnan alueelle.
Lääninsyyttäjä

Lääninsyyttäjä oli lääninhallitusten poliisitarkastajien ja apulaispoliisitarkastajien sivutoiminen tehtävä ennen syyttäjälaitoksen uudistamista vuonna 1997. Syyttäjälaitos oli tuohon asti kolmiportainen: Oikeuskansleri oli muiden tehtäviensä ohella kaikkien syyttäjien esimies. Lääninsyyttäjien alaisuudessa toimivat syyttäjäntehtäviä maaseudulla hoitaneet nimismiehet ja apulaisnimismiehet. Niin sanotuissa vanhoissa kaupungeissa syyttäjinä toimivat päätoimiset kaupunginviskaalit. Vuonna 1997 syyttäjälaitos yhdistettiin valtakunnansyyttäjänviraston alaisuuteen. Lääninsyyttäjät ajoivat käytännössä harvoin syytteitä käräjillä.
Lorna Wing

| Lorna Wing> Henkilötiedot |
| --- | --- |
Koko nimi:  Lorna Gladys Wing (o.s. Tolchard)
Syntynyt: 7. lokakuuta 1928 Gillingham, Kent
Kuollut: 6. kesäkuuta 2014 (85 vuotta) Kent
Kansalaisuus:  Englanti
Koulutus ja ura
Tutkimusalue:  psykiatria
Lorna Gladys Wing (o.s. Tolchard) (7. lokakuuta 1928 Gillingham, Kent – 6. kesäkuuta 2014 Kent) oli englantilainen psykiatri. Wingin tunnetuin artikkeli lienee vuonna 1981 ilmestynyt Asperger’s Syndrome: a Clinical Account, joka teki Hans Aspergerin tutkimuksia tunnetuksi ja loi käsitteen ”Aspergerin syndrooma”. Wing kuvasi artikkelissaan myös aspergerinsyndroomaiseksi diagnosoimiaan henkilöitä, joille annettaisiin nykyään kuitenkin diagnoosiksi Kannerin oireyhtymä, koska heillä oli merkittävää yleistä viivästyneisyyttä kielellisessä ja kognitiivisessa kehityksessä. Wing kirjoitti useita muitakin kirjoja ja artikkeleita Aspergerin syndroomasta.
Tolchard syntyi vuonna 1928 Kentissä, Englannissa. Hänen isänsä, Bernard oli insinööri Kuninkaallisessa laivastossa ja hänen äitinsä, Gladys oli sairaanhoitaja. Hän meni vuonna 1949 opiskelemaan lääketiedettä University College Hospital sairaalaan Lontoossa. Hän tapasi siellä tulevan miehensä John Wingin, joka kanssa he harjoittelivat samalla ruumiilla anatomian tunnilla. He menivät naimisiin vuonna 1951. Heistä molemmista tuli psykiatreja.
Wingeille syntyi vuonna 1956 tytär Susie. Hänellä todettiin autismi ja oppimisvaikeuksia kun hän oli 3-vuotias. Wing ja hänen miehensä eivät tienneet lääkärin koulutuksesta huolimatta mitään autismista. Lorna Wing kertoi The Guardianin haastattelussa vuonna 2009 että siitä oli ehkä kerran mainittu luennolla ja kukaan ei tiennyt mitää oireyhtymästä. He joutuivat kiertämään eri lääkereissä yrittäessään saada dignosia tyttärensä vaikeuksiin.
Kun Wing alkoi tyttärensä vuoksi tutkimaan autismia siitä ei juurikaan tiedetty. Hans Asperger oli julkaisut vuonna 1944 Sveitsissä artikkelin tutkimuksistaan autistisista psykopaateista, mutta toisen maailmansodan vuoksi se ei saanut huomiota. Kun Wing löysi sen vuosikymmeniä myöhemmin ja hänen miehensä, joka oli oppinut saksaa 1940-luvulla, käänsi sen hänelle. Wing julkaisi vuonna 1981 oman artikkelinsa: Asperger syndrome: a clinical account jossa hän esitteli Hans Aspergerin tutkimuksia ensimmäistä kertaa englanniksi. Hän muutti siinä autistisen psykopatian Aspergerin oireyhtymäksi, koska psykopatia viittasi hänestä väkivaltaiseen käyttäytymiseen. Wing esitteli Kentin yliopistossa autismi-konferenssissa vuonna 1988 ensimmäistä kertaa käsitteen autisminkirjo. Käsitteen mukaan ei ole yhtä häiriötä vaan laaja valikoima häiriöitä joilla kaikilla on yhteisiä autismin piirteitä.
Yhdessä muutamien muiden vanhempien kanssa hän perusti vuonna 1962 ensimmäisen brittiläisen autismiyhdistyksen National Autistic Societyn (NAS). Vuonna 1991 perustettiin Bromleyhin, Kentiin NAS Centre for Social and Communication Disorders -keskus. Keskuksen nimeksi vaihdettiin vuonna 2008 Lorna Wing Center for Autism.
Hänen tyttärensä Susie kuoli vuonna 2005 ja mies John vuonna 2010.
Lack of Divine Inspiration

| Lack of Divine Inspiration Kinetik Control |
| --- | --- | --- |

Studioalbumin tiedot
 Äänitetty : Finnvox-studioilla ja Studio Kinetikissä talvella 2007
 Julkaistu: 2008
 Tyylilaji: rock
 Kesto: 69.00
 Levy-yhtiö: Bonnier Amigo, Toyboyz Ltd, Enorm Music
Kinetik Controllin muut julkaisut
| Enslaving the Audio (EP) 2006 | Lack of Divine Inspiration 2008 | Only Truth Remains 2010 |
Lack of Divine Inspiration on Kinetik Controlin ensimmäinen täysipitkä studioalbumi. Levy äänitettiin Finnvox-studioilla ja Studio Kinetikissä loka-joulukuussa 2007. Suomessa albumin julkaisivat 28. toukokuuta 2008 Toyboyz ja Bonnier-Amigo. Euroopassa levyn julkaisi Enorm Music / CMM Marketing 28. marraskuuta 2008. Singleinä levyltä on julkaistu kappaleet "Lack of Divine Inspiration", "No-One Knows about Us", "The Mutt", sekä "Vanguard of the New World". Kaikki singlet ovat sijoittuneet kolmen parhaan joukkoon Suomen virallisella latauslistalla ja neljän parhaan joukkoon Suomen virallisella singlelistalla.
Albumin kansitaiteen  on suunnitellut ja tehnyt Vesa Ranta (Sentenced). Levyn miksasi Arto Tuunela (Pariisin kevät, Major Label) ja siinä avusti Mikko Karmila (Nightwish, Children of Bodom, Sonata Arctica, Stratovarius).
Kappaleet

Vanguard of the New World – 2.29
Lack of Divine Inspiration – 3.47
Who Does Not Want Freedom – 4.25
The Mutt – 4.05
No One Knows about Us – 4.21
Walk through Fire – 4.37
Silence the Serenade – 3.53
Killing Inferno – 3.39
Waves of Redemption – 3.20
What Is Love – 3.05 (Haddaway-cover)
Grey
Kappaleet > Suomen painoksen bonuskappaleet

Each Time – 4.18
Threeway-Ticket – 4.08
(You) Don't Believe in Yourself – 3.40
No Tomorrow – 3.54
A Small Leap of Faith – 4.15
Suomen painoksen kappaleet julkaistiin alun perin Enslaving the Audio -EP:llä vuonna 2006. Myös kappaleesta "Grey" on erilainen miksaus Suomessa julkaistussa versiossa.
Kokoonpano

Tweak – laulu ja kitara
Dexter – kosketinsoittimet ja ohjelmointi
Medusa – rummut
Shades – bassokitara
Laura Melancollan – laulu (vieraileva muusikko)
Loppuunmyynti

Brittiläinen lastenvaatteiden loppuunmyynti.
Loppuunmyynti (myös poistomyynti) tarkoittaa, että kauppa on lopettamassa toimintaansa ja myy tuotteita halvemmalla kuin tavallisesti eli alennusmyynnillä. Loppuunmyynti voi tarkoittaa myös kauden lopussa valikoimasta poistuvien tuotteiden myymistä. Usein loppuunmyyntiä mainostetaan väitteellä, ettei samaan kauppaan tule enää uudestaan samoja tuotteita. Kun liikkeessä on loppuunmyynti, kuluttajat odottavat myynnissä olevien tuotteiden hintojen olevan erityisen halpoja.
Loppuunmyynti-ilmaisun käyttö markkinoinnissa on yleensä lainsäädännössä tai viranomaisohjeissa kielletty, ellei loppuunmyynnille ole todellista perustetta. Suomessa hyväksyttäviksi katsottuja perusteita ovat liikkeen tai toimipisteen lopettamisen ohella luopuminen loppuunmyynnin kohteena olevasta mallistosta tai tuoteryhmästä, liikkeessä tapahtunut onnettomuus (esimerkiksi vesivahinko tai tulipalo) tai liikehuoneiston korjaaminen sekä tuotteiden pilaantumisen vaara. Syy on ilmoitettava myyntikampanjan markkinoinnissa. Esimerkiksi konkurssien yhteydessä puhutaan usein konkurssiloppuunmyynnistä ja erilaisten korjausten yhteydessä remonttiloppuunmyynnistä. Muita ilmaisuja, jotka viranomaiset katsovat loppuunmyyntiin verrattaviksi ja siten samojen sääntöjen alaisiksi, ovat esimerkiksi muuttomyynti, remonttimyynti, poistomyynti sekä tulipalomyynti.
Liikkeen konkurssin yhteydessä loppuunmyynnin järjestäminen on yksi konkurssiasiamiehen suositusten mukaisista ensisijaisista omaisuuden realisointitavoista. Sen sijaan konkurssipesältä ostetun tavaravaraston myyntiä ei markkinatuomioistuimen päätösten mukaan kuitenkaan saa kutsua loppuunmyynniksi.
Suomessa viranomaisten ohjeet edellyttävät, että huomattava osa tuotevalikoimasta on loppuunmyynnissä myytävä alennettuun hintaan ellei myyntiä ole rajattu koskemaan jotakin tuoteryhmää. Alennuksien suuruutta koskevat samat säännöt kuin alennusmyynneissä, ja loppuunmyyntihinnoin myytävät tuotteet on tarvittaessa erotettava selvästi muusta myyntivalikoimasta. Loppuunmyynnin kohteena olevien tuotteiden varastoa ei saa myöskään täydentää enää loppuunmyynnin aloittamisen jälkeen. Loppuunmyynti saa Suomessa kestää enintään kuusi kuukautta, jos liike tai toimipiste lopetetaan, ja muussa tapauksessa korkeintaan kaksi kuukautta. Säännökset ovat hyvin samankaltaisia esimerkiksi Ruotsissa, jossa perussäännöt on kirjattu suoraan lakiin.
Aiheesta muualla

Markkinointiohjeet alennus- ja loppuunmyynnissä. Aluehallintovirasto (Arkistoitu – Internet Archive)
Lågberget

| --- | --- |
Tyyppi:  mäki 
Sijainti:  Tromssan lääni,  Norja
Vuoristo:  Skandit
Korkeus merenpinnasta:  1 248 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Lågberget on Skandeilla sijaitseva vuorenhuippu Tromssan lääniin kuuluvassa Omasvuonon kunnassa, Norjassa. Se sijaitsee Skibotndalenin eteläpuolella. Huipun korkeus merenpinnan tasosta on 1 248 metriä.
Leonid Osipov

| Mitalit | Mitalit | Mitalit |  |
| --- | --- | --- | --- |
|   |   |   |  |
Maa:   Neuvostoliitto
Miesten vesipallo
|  Olympialaiset  |  Olympialaiset  |  Olympialaiset  |  |
|  Kultaa | München 1972 |  |  |
|  Hopeaa | México 1968 |  |  |
|  Pronssia | Tokio 1964 |  |  |
Leonid Mihailovitš Osipov (ven. Леонид Михайлович Осипов, 6. helmikuuta 1943 Moskova, Venäjän SFNT – 5. marraskuuta 2020) oli venäläinen vesipalloilija, olympiavoittaja ja Euroopan mestari.
Osipov edusti Neuvostoliittoa kolmissa kesäolympialaisissa vuosina 1964, 1968 ja 1972 saavuttaen yhden olympiakullan ja yhteensä kolme mitalia. Hän saavutti Neuvostoliiton maajoukkueessa myös MM-hopeaa vuonna 1973 sekä Euroopan mestaruuden vuosina 1966 ja 1970. Osipov kuoli 77-vuotiaana 5. marraskuuta 2020.
Aiheesta muualla

Leonid Osipov Kansainvälinen olympiakomitea. (englanniksi)
Loppuun asti

| ”Loppuun asti” Elastinen feat>  Johanna Kurkela |
| --- | --- | --- |

Singlen tiedot
 Julkaistu: 17. lokakuuta 2018
 Tekijä(t): Elastinen, Jurek, Joonas Angeria & Henna Sarriola
 Tuottaja(t): Heikki Puhakainen & Jurek
 Levy-yhtiö: Rähinä Records Kaiku Entertainment
Listasijoitukset
  Suomen virallinen singlelista: 1.    Radiosoitto: 12.
Elastisen muut singlet
| ”Supervoimii” 2018 | ”Loppuun asti” 2018 | ”Sua seuraa aurinko” 2019 |
Loppuun asti on Elastisen kappale, jolla vierailee Johanna Kurkela. Kappale julkaistiin singlenä 17. lokakuuta 2018. Kappale kertoo sitoutumisesta ja halusta olla toisen rinnalla, sitoutumisesta niin rakkaudessa kuin ystävyyssuhteissa. Elastinen omisti kappaleen vaimolleen.
Kappale nousi ensimmäisellä viikollaan listaykköseksi Suomen virallisella singlelistalla. Se pysyi listalla seitsemän viikkoa. Radiosoittolistalla se oli 18 viikkoa yltäen parhaimmillaan sijalle 12.
Aiheesta muualla

Kappale YouTubessa
Lorne Chabot

Lorne Chabot vuonna 1935.
Lorne Chabot (5. lokakuuta 1900 Montreal, Québec, Kanada – 10. lokakuuta 1946) oli kanadalainen jääkiekkoilija. Hänen pelipaikkansa oli maalivahti.
Lorne Chabot pelasi National Hockey Leaguessa vuodesta 1926 vuoteen 1937.  Hänen seurojaan olivat New York Rangers, Toronto Maple Leafs, Montreal Canadiens, Chicago Blackhawks, Montreal Maroons ja New York Americans.
Maalivahdin pelatessa Rangersissa Lester Patrick loi hänelle pseudonimen Lorne Chabotsky juutalaisen yleisön houkuttelemiseksi. Vuoden 1928 playoffseissa Lorne Chabot loukkaantui pakottaen Patrickin palaamaan maalin suulle.
Saavutuksia

Vezina Trophy 1935 (paras maalivahti)
1998 sijalla 84 The Hockey News -lehden NHL-painotteisella 100 suurimman pelaajan listalla
Lähiverkko

Lähiverkkoon kytkettyjä tietokoneita harrastekäytössä
Lähiverkko eli LAN (engl. local area network) on rajoitetulla maantieteellisellä alueella toimiva tietoliikenneverkko. Esimerkiksi yhden talon koneiden muodostama tietokoneverkko tai yksittäisen yrityksen yhden toimipisteen verkko. Lähiverkon tiedonsiirtonopeus on useimmiten 10–1 000 megabittiä sekunnissa. Lähiverkkoja yhdistetään toisiinsa laajaverkoilla (alueverkko), jotka voivat olla toteutettuina esimerkiksi kuitu-ethernet-tekniikalla. Vanhemmissa verkoissa alueverkot toteutettiin usein Frame Relay- tai ATM -tekniikoilla, mutta ne ovat vähentyneet koko ajan ja nykyisin lähes poistuneet 1GE ja 10GE-ethernetin syrjäyttäessä vanhoja tekniikkoja runkoyhteyksissä.
Lähiverkon tärkeimpiä aktiivilaitteita ovat kytkin ja toistin jotka siirtävät tietoa lähiverkon sisällä sekä reititin, jonka avulla tieto siirtyy laajaverkkoon eli WAN:iin.
Tekniikat

Lähiverkkojen tekniikoista tärkeimpiä ovat IEEE 802 -lähiverkkotekniikat Ethernet ja WLAN. Tietokoneiden välillä käytetään nykyisin  pääsääntöisesti TCP/IP-tekniikkaa. Vanhoissa verkoissa oli yleensä käytetty IPX-tekniikkaa yksin tai yhdessä TCP/IP:n kanssa, mutta tämä protokolla on jo jäänyt lähes kokonaan pois käytöstä. Langattomissa lähiverkoissa on yleensä tukiasema, johon kaikki koneet on langattomasti yhdistetty.
MTG

MTG voi tarkoittaa seuraavia asioita:
Magic: The Gathering, maailman ensimmäinen keräilykorttipeli
Meteosat Third Generation, sääsatelliittiperhe
Modern Times Group, ruotsalainen mediayhtiö
Musiikkituottajat Group, suomalainen levy-yhtiö
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”MTG”, voi hakea sivunnimihaulla, laajalla sivunnimihaulla tai tekstihaulla.
Labbézanga

| Labbézanga |
| --- | --- |
 Labbézanga
 Koordinaatit: 14°58′8″N, 0°42′10″E 
Valtio:  Mali
Alue:  Gaon alue
Piiri:  Ansongon piiri
Kunta:  Ouattagouna
Hallinto:  
 – Asutustyyppi:  kylä
Väkiluku (2009):  3 700
Infobox OKVirheellinen NIMI-arvo: 
Labbézanga on kylä Gaon alueen Ansongon piirin Ouattagounan kunnassa Malissa. Se sijaitsee Nigerjoen rannalla lähellä Nigerin rajaa 27 kilometriä Ouattagounasta etelään. Kylässä on 3 700 asukasta (vuonna 2009).
Kylän asukkaat ovat maanviljelyä ja kalastusta harjoittavia songhaita. Sen kautta kulkee Gaosta Nigerin rajalle johtava päällystämätön maantie RN17. Labbézangan alapuolella sijaitsevat kosket vaikeuttavat jokiliikennettä.
Labbézangassa toimii yläkoulu ja terveyskeskus. Kylässä pidetään viikoittaiset markkinat. Vesihuolto käsittää kaksi toimivaa kaivoa ja porakaivon. Paikallinen nähtävyys on eroosion muovaama ”kivinen rumpu” Baguel Bayel, joka tosin lakkasi soimasta jo 1960-luvulla.
Kylä esiintyy vuonna 2005 valmistuneessa elokuvassa Sahara. Elokuvan Labbezanga-kohtaus oli tosin kuvattu Marokossa.
Kuivajärvi (Juupajoki, Hyytiälä)

| Kuivajärvi |
| --- | --- |

Valtiot:  Suomi
Maakunnat:  Pirkanmaa
Kunnat:  Ruovesi, Juupajoki
Koordinaatit:  61°51′04″N, 24°16′36″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Leppähampaanjoen valuma-alue (35.75)
Laskujoki:  Kuivajärvenoja 
Järvinumero:  35.754.1.024
Mittaustietoja
Pinnankorkeus:  141 m  
Rantaviiva:  6,14476 km  
Pinta-ala:  63,8095 ha  
Tilavuus:  0,00320846 km³ 
Keskisyvyys:  5,03 m  
Suurin syvyys:  13,18 m  
Valuma-alue:  18,607801 km² 
Saaria:  ei saaria 
 fiKuivajärvi 
Kuivajärvi  on Pirkanmaalla Juupajoella ja Ruovedellä Juupajoen Hyytiälän kylässä sijaitseva järvi. Järven rannalla sijaitsee Helsingin yliopiston Hyytiälän metsäasema.
Maantietoa

Järven pinta-ala on 64 hehtaaria ja se on 2,6 kilometriä pitkä ja 300 metriä leveä. Se sijaitsee kallioperän ruhjevyöhykkeellä, jonka kaakkoispuolelle on viimeisen jääkauden loppuvaiheessa kasautunut hiekkaa laajaksi Huikonkankaan sanduuriksi. Järven molemmilla sivuilla kohoaa matala ylänköalue, jonka yksittäisiä huippuja ovat Rytövuori ja Karhumäki. Järven ympäristön voisi luonnehtia erämaaksi, vaikka järven läheltä löytyykin vähäistä asutusta.
Järvi on luodattu ja siitä on julkaistu syvyyskartat. Järven tilavuudeksi on saatu 3,2 miljoonaa kuutiometriä eli 0,0032 kuutiokilometriä. Sen keskisyvyys on 5,0 metriä ja suurin syvyys on 13,2 metriä. Syvin kohta sijaitsee Hyytiälän metsäasemasta hieman pohjoiseen lähes kilometrin pituisessa yli kymmenmetrisessä syvänteessä. Myös järven pohjoispäässä on lähes yhtä syvää. Järvellä ei ole kartan mukaan saaria.
Sen rantaviivan pituus on 6,1 kilometriä ja sen rannat ovat metsämaata. Vain järven etelä- ja pohjoispäässä on soistunutta rantaa. Sen itärannalla, missä kalliot pilkistävät moreenin alta, esiintyy jyrkänteitä. Järven eteläpäässä sijaitsee haja-asutuksen tihentymä Hyytiälän kylä. Siellä on myös toiminnassa maatila. Muu asutus käsittää vielä parikymmentä taloutta. Rannoille on rakennettu yli 10 vapaa-ajan asuntoa. Niille tulee tiet kantatieltä 66, joka ohittaa järven etelpään puolen kilometrin etäisyydeltä, sekä kantatieltä haarautuvilta maanteiltä. Kuntaraja ylittää järven eteläosan niin, että noin kaksi kolmasosaa jää Ruoveden ja loput Juupajoen puolelle.
Vedenlaatu

Järvi on tyypillinen boreaalisen vyöhykkeen järvi, joka luokitellaan mesotrofiseksi humusjärveksi. Järven vedenlaatua on tarkkailtu vuosien 1975–2008 aikana, sillä Hyytiälän tutkimusaseman jätevedet puhdistettiin asemalla ja johdettiin sitten järveen. Nykyään aseman jätevedet johdetaan Korkeakoskelle ja puhdistetaan siellä eikä velvoitetta seurata järven tilaa enää ole. Vedenväri on ruskea, mikä johtuu veden korkeasta humuspitoisuudesta. Veden happamuustaso on yleensä vaihdellut arvojen pH 5,8–6,1 välillä ja vesi on siten lievästi hapanta. Se lämpötilakerrostuu kesäisin ja jään alla talvisin. Kesä- ja talvikauden lopussa järven pohjan lähellä alusveden happipitoisuus laskee selvästi. Happitilanne voi kehittyä happivajeen tasolle asti, mutta tilanne laukeaa aina täyskierron jälkeen. Veden yleistaso ja hygieninen taso on hyvä, vaikka pintavedessä esiintyy toisinaan leväkukintoja.
Vesistösuhteet

Järvi sijaitsee Kokemäenjoen vesistössä Längelmäveden ja Hauhon reittien valuma-alueella Leppähampaanjoen valuma-alueeseen, jonka Huikonjoen valuma-alueeseen se kuuluu. Järven vedenpinnan korkeus on 141,0 metriä mpy. Järven pitkästä rantaviivasta huolimatta järveen on johdettu vain muutama metsä- tai suo-oja. Loput ojista ovat luontaisia ja tulevat usein järvistä. Järven pohjoispäähän laskee Saarijärven laskuoja, johon laskee heti Mustalammi, mutta myös Pirttijärvi, Liutti ja Piikainlammi. Järven eteläpäähän laskevat yhteistä ojaa pitkin Ahvenlammi ja Ahvenjärvi. Eteläpäähän laskee myös Mämmioja, joka on molempien Mämmijärvien laskuoja. Järven oma laskuoja Kuivajärvenoja lähtee järven eteläpäästä ja virtaa Pehkusuon läpi jatkaen Jokihaarankankalta etelään Huikonjokena Tehtaanjärveen, mistä se jatkaa Juupajokena Kattilalahteen.
Luontoarvoja

Suuri osa järven länsirannasta kuuluu Kuivajärven metsän Natura 2000-ohjelman luonnonsuojelualueeseen (23 hehtaaria, FI0341012), joka on Vanhojen metsien suojeluohjelman kohde. Metsäalueella esiintyy luonnontilaisia kuusimetsiä ja kallioisilla alueilla mäntymetsää. Alueella elää muun muassa palokärki, pohjantikka ja pyy.
Kulttuuriympäristö

Järven rannalla sijaitseva Helsingin yliopiston Hyytiälän metsäasema on yksi Museoviraston määrittelemistä Suomen valtakunnallisesti merkittävistä rakennetuista kulttuuriympäristöistä.
Historiaa

Hyytiälän tutkimusasema perustettiin Hyytiälään vuonna 1910 ja aseman ensimmäiset rakennukset rakennettiin sinne vuosina 1911–1912.
Vuoden 1957 peruskartassa järven pohjoispäässä sijaitsi Karhulan maatila, mutta sen pellot oli metsitetty vuoden 1983 kartan julkaisemiseen mennessä. Korkeakosken kartassa Kuivajärvenojan nimi oli vielä Huikonjoki ja järven eteläpään tiloilla oli peltopalstoja molemmin puolin järven eteläpäätä. Järven länsipuolen pienet peltopalstat oli metsitetty vuoden 1977 kartassa.
Laurence Picken

Laurence Ernest Worland Picken (16. heinäkuuta 1909 Nottingham – 16. maaliskuuta 2007) oli brittiläinen eläintieteilijä ja musiikkitieteilijä.
Elämä ja ura > Varhaiset vaiheet ja työ eläintieteessä

Picken aloitti pianonsoiton neljävuotiaana ja kiinnostui vasta myöhemmin luonnontieteistä, varsinkin biologiasta. Hän pääsi vuonna 1928 stipendillä Trinity Collegeen. Hän sai filosofian tohtorin oppiarvon vuonna 1935 väitöskirjallaan erityksestä selkärangattomilla. Tämän jälkeen Picken vietti kaksi vuotta Rockefeller Studentshipin turvin Geneven yliopiston kemian koulussa ja Balfour Studentshipin turvin eläintieteen laitoksella Cambridgen yliopistossa. Geneven yliopistossa Picken käytti röntgenkristallografian tekniikoita suhteellisen varhaisessa vaiheessa. Hän oli kiinnostunut etenkin lihaksen termoelastisista ominaisuuksista. Genevessä Picken pääsi työskentelemään biopolymeerien uraauurtavan asiantuntija Kurt Meyerin kanssa. Hän alkoi kääntää Meyerin 700-sivuista kirjaa aiheesta; työ julkaistiin englanniksi käännettynä vuonna 1942. Balfour Studentshipiaan Picken käytti myös vuosittaisiin matkoihin (1935–1939) Jugoslaviaan tutkimaan makean veden ripsieläinten kehon muodon muutosten mekanismeja. Toisen maailmansodan alettua hän palasi Geneven kautta Cambridgeen. Picken oli upseerina vastuussa alueellisesta verensiirtoyksiköstä. Hän teki innovaatioita myös plasman prosessoinnin keinoissa.
Vuonna 1944 Picken tuli valituksi Jesus Collegen Fellow'ksi. Hän pysyi Jesus Collegessa vuoteen 1976. Hänestä myös tuli sekä Jesus Collegen ja Trinity Collegen Honorary Fellow. Picken sai luonnontieteiden tohtorin arvon vuonna 1952. Hän oli eläintieteessä Cambridgen yliopiston avustava tutkimusjohtaja vuosina 1946–1966. Hän siirtyi Cambridgen yliopiston avustavaksi tutkimusjohtajaksi itämaiden tutkimuksessa vuosiksi 1966–1976. Kautensa eläintieteen laitoksella Picken päätti osallistumalla merkittävästi uuden kurssin kehittämiseen solubiologiasta. Hän oli erityisesti mukana käytännön työn kehittämisessä mikroskopian tekniikoilla.
Eläintieteilijänä Picken tunnetaan muun muassa entisen opiskelijansa Richard Skaerin kanssa tekemästään teoksesta polttiaiseläinten nematokystista. Skaer jatkoi työtä yksin Pickenin siirryttyä itämaiden tutkimuksen pariin. Tunnettu on myös Pickenin kirja The Organization of Cells and Other Organisms (1960). Erityisen merkittävä tutkimusjulkaisu on Pickenin vuoden 1953 kuvaus Corynactis viridis -lajin nematokystista. Se julkaistiin alun perin Quarterly Journal of Microscopical Sciencessa.